板燒雞腿飽

板燒雞腿飽，又寫做板燒雞腿包，兩廣地區叫板燒雞腿堡，係麥當勞喺一啲地方賣嘅漢堡，材料包括芝麻麵包、去皮燒雞髀肉、生菜絲同沙律醬。

香港
香港麥當勞喺2005年9月開始賣板燒雞腿飽，到2017年3月9號開始連同至尊漢堡、足三両一齊唔再賣，惹嚟好多客人批評。面對客人嘅壓力，香港麥當勞喺同年8月25號賣返呢一隻包，更喺2018年2月20號開始變成「$24麥麥食超值套餐」嘅其中一款選擇。

麥當勞嘢食
漢堡包